Soligo Prosecco Millesimato DOC Treviso
Hrozno (100% Glera) pochádza výlučne z vlastných vinohradov, nachádzajúcich sa v geografickom strede oblasti Prosecco DOCG – v obci Soligo. Víno má slamovožltú farbu so zelenkavými odleskami. Aróma je kvetinovo ovocná, výrazné sú najmä tóny zeleného jablka. V chuti prekvapí nádherná krémová konzistencia vína, podporená jemným a dlhotrvajúcim perlením.
Výborný aperitív ako aj spoločník jedál z rýb a morských plodov.
Podávajte dobre vychladené ( 6-8 °C ).
Vlastnosti vína
Vinárstvo Soligo
Ich príbeh sa začal pred viac ako 60 rokmi vďaka 31 vinárom, ktorých spájala vášeň pre Prosecco, oddanosť pre vinohradníctvo a láska k svojmu územiu, ktoré sa stalo v priebehu rokov jedným z najdôležitejších prvkov. V roku 2019 UNESCO uznalo jedinečnú hodnotu krajiny a pohorí Conegliano a Valdobbiadene, ktorá je výsledkom ľudskej práce v súlade s prírodou.
Zaujímavosť v číslach:
1000 hektárov vinohradov 15 000 ton hrozna 600 zamestnancov